b'\n_START_ARTICLE_\nNj\xc3\xa1l Torgeirsson\n_START_PARAGRAPH_\nNj\xc3\xa1l Torgeirsson (islandsk: Nj\xc3\xa1ll \xc3\x9eorgeirsson;  sandsynligvis f\xc3\xb8dt f\xc3\xb8r 950; d\xc3\xb8d ca. 1010) eller Brennu-Nj\xc3\xa1l (Brente-Njal) var en islandsk h\xc3\xb8vding, som boede p\xc3\xa5 Berg\xc3\xbe\xc3\xb3rshvoll (Bergtorskv\xc3\xa5l) og den, som Nj\xc3\xa1ls saga er navngivet efter. Han spiller en vigtig rolle i denne saga. _NEWLINE_Nj\xc3\xa1l var if\xc3\xb8lge sagaen s\xc3\xb8n af Torgeir "gollnir" Torolfsson (\xc3\x9eorgeir "gollnir" \xc3\x9e\xc3\xb3r\xc3\xb3lfsson) og \xc3\x85sgerd Askelsdotter (\xc3\x81sger\xc3\xb0ur \xc3\x81skelsd\xc3\xb3ttir; morens navn er ukendt, og \xc3\x85sgerd var hans bedstemor, en flygtning fra Norge). Hans hustru var Bergtora Skarphedinsdotter (Berg\xc3\xbe\xc3\xb3ra Skarph\xc3\xa9\xc3\xb0insd\xc3\xb3ttir). Sagaen beskriver ham som en snild, rig og smuk mand p\xc3\xa5 trods af, at han var sk\xc3\xa6gl\xc3\xb8s. Han var  lovkyndig, klog og fremsynet og gav gode r\xc3\xa5d til alle, som kom til ham. Han var god ven med Gunnar fra Lidarende. _NEWLINE_Nj\xc3\xa1l d\xc3\xb8de sammen med resten af familien, da han valgte at br\xc3\xa6nde inde p\xc3\xa5 g\xc3\xa5rden Berg\xc3\xbe\xc3\xb3rshvoll, selv om han bliver tilbudt at g\xc3\xa5 fri, da g\xc3\xa5rden blev angrebet af hans s\xc3\xb8nners fjender. Afbr\xc3\xa6ndingen af Berg\xc3\xbe\xc3\xb3rshvoll skete if\xc3\xb8lge ark\xc3\xa6ologiske udgravninger ca. 1010. _NEWLINE_Nj\xc3\xa1ll er en norr\xc3\xb8n form af det g\xc3\xa6liske Niall, som svarer til det moderne engelske navnet Neil.'